FELHÍVÁS ÓVODAI BEÍRATÁSRA

A Gyöngyösi Közös Önkormányzati Hivatal Közigazgatási és Intézményirányítási Igazgatósága tájékoztatja a város lakosságát, hogy a **2021/2022** **nevelési évre** az önkormányzati tagóvodákban a beíratás időpontja:

**2021.május 10. (hétfő) és május 11. (kedd)
 08. 00 - 17. 00 óra.**

**Az óvodai felvétel jelentkezés alapján történik.**

**A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.**

A gyermeket elsősorban abba az óvodába kell felvenni, amelynek körzetében lakik, illetőleg szülője dolgozik. A felvételről az óvoda vezetője dönt a jogszabályi előírások és az Óvodai Felvételi Szabályzat alapján. Amennyiben a szülő nem a körzetében lévő tagóvodába kívánja gyermekét járatni, a beíratás alkalmával írásbeli **kérelmet kell benyújtania** – Gyöngyös Város Óvodái Intézményvezetőjének címezve – **a tagóvoda vezetőjének.**

Lehetőség van az online beiratkozásra is, ebben az esetben is a körzetes **tagóvoda vezetője részére** kell a gyermek adatait megküldeni.

Az intézmény vezetője az óvodai felvételi kérelem elbírálásáról – a döntést megalapozó indokolással, a fellebbezésre vonatkozó tájékoztatással – írásban értesíti a szülőt. Az értesítés határideje legkésőbb a beiratkozásra kiírt utolsó határnapot követő huszonegyedik munkanap.

**Szükséges okiratok:**

* a gyermek nevére kiállított személyazonosságot igazoló hatósági igazolványok,
* a szülő személyazonosságát igazoló hatósági igazolványok és lakcímet igazoló hatósági igazolvány

A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő - tárgyév május 25. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a **Heves Megyei Kormányhivatal** **Gyöngyösi Járási Hivatala** **felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.**

**Az Óvodai Felvételi Szabályzat és a felvételi körzethatárok leírása elérhető az óvodákban, illetve letölthető a** [**www.gyongyosovik.hu**](http://www.gyongyosovik.hu) **és a** [**www.gyongyos.hu**](http://www.gyongyos.hu) **honlapról.**

Gyöngyös, 2021.04. 09.

**Gyöngyösi Közös Önkormányzati Hivatal
Közigazgatási és Intézményirányítási Igazgatósága**